**“КР жалпы билим берүү мектептеринде окуучуларга тамак берүүнү уюштуруу жөнүндө”**

[2019 – жылдын 6 – декабрында Кыргыз Республикасынын Президенти Сооронбай Жээнбеков Кыргыз Республикасынын Парламенти 23 – октябрда кабыл алган “КР жалпы билим берүү мектептеринде окуучуларга тамак берүүнү уюштуруу жөнүндөгү” мыйзамына кол койду.](http://cbd.minjust.gov.kg/act/view/ru-ru/111982/10?cl=ky-kg&mode=tekst)

Мектептерде ысык тамак уюштурууну өзүнчө мыйзам долбоор катары бекитүүнү КР  билим берүү жана илим министрлиги сунуштаган.

Мыйзам  “окуучуларды тамактануусу “  деген түшүнүктү жана мамлекеттик, муниципалдык жана жеке мектептердин баштапкы класстарында ысык тамак уюштурууга болгон талаптарды аныктайт.

Документте ысык тамакты уюштуруу боюнча милдеттер аныкталган. Алардын эң негизгилери: –  сапаттуу, топуктуу жана коопсуз тамак-аш менен камсыздоо, ошондой эле тамактануу режимин сактоо жана туура тамактануу  көндүмдөрүн окуучулар тарабынан өздөштүрүүсү.

Мыйзам  мектепте ысык тамак уюштуруу шарттарын жана аны каржылоо булактарын камтыйт:

* республикалык бюджет;
* ата-энелер же донорлор тарабынан өз ыктыяры менен бөлүнгөн каражат;
* жергиликтүү өз алдынча башкаруу органдары.

2013-жылдан тартып Россия Федерациясынын жана БУУнун Дүйнөлүк азык-түлүк программасынын(ДАТП) каржылык көмөгүнүн жана россиялык Тармактык тамактануу институтунун (SIFI) техникалык колдоосунун негизинде өлкөнүн мектептеринде ысык тамак уюштуруу жайылтыла баштаган.  Мыйзам  ысык тамак уюштурууну каалаган ар бир мектепте аны жаңы мыйзамга ылайык ишке ашырууга мүмкүнчүлүк берет.

# БУУ ДАТП программасы жөнүндө

2013-жылдан бери Кыргыз Республикасынын Билим берүү жана илим министрлиги жана БУУнун Дүйнөлүк азык-түлүк программасы өлкөдө Мектептерде ысык тамак уюштуруу программасын ишке ашырып келе жатат.

Кыргыз  Республикасынын  билим берүү жана  илим Министрлиги мектептерде  туруктуу, натыйжалуу ысык тамак  уюштуруунун моделин иштеп чыгууга    жетишти. Бул модель азыркы учурда Өкмөт  тарабынан мектептерге акырындан киргизилип жатат.

Программанын  алкагында окуучулар  ар бир окуу күнүндө ысык  тамак (сорпо же ботко), жаңы бышырылган таттуу токоч  жешет жана компот ичишет. Мектептердин ашканалары заманбап жабдуулар  менен жабдылган. Ал эми ашканада иштеген ашпозчулар үчүн кесиптик деңгээлин   жогорулатуу боюнча тренингдер өткөрүлүп турат.

**“Кыргызстандагы кенже класстын окуучулары жыл бою сапаттуу жана пайдалуу ысык тамак менен камсыз болушун биз каалайбыз. Мектепте тамактандыруу баланын жалпы өнүгүү процессине таасирин тийгизет, региондордун жана жалпы эле өлкөнүн экономикалык өнүгүүсүнүн келечегине негизги шарт болгон жагымдуу билим алуу атмосферасын түзөт”** – дейт  Кыргыз Республикасынын  билим берүү жана илим министри  Исаков Каныбек Абдуваситович.

**Мектепте ысык тамак уюштурууну ишке ашыруу.**

**Негизги фактылар жана сандар.**

<https://drive.google.com/file/d/1lfgeeubBizBbFmfWtoxu7NzdQp8dvlZA/view>